b"\n_START_ARTICLE_\nCan Par\xc3\xa9s (Cabanelles)\n_START_SECTION_\nDescripci\xc3\xb3\n_START_PARAGRAPH_\nSituada al nord-est del nucli urb\xc3\xa0 del ve\xc3\xafnat d'Espinavessa, al sud-est del municipi de Cabanelles al qual pertany, a l'esquerra del cam\xc3\xad que porta d'Espinavessa a Navata._NEWLINE_Masia de planta rectangular formada per tres cossos adossats, amb les cobertes de teula de dues vessants. Els dos cossos laterals estan distribu\xc3\xafts en planta baixa i pis, mentre que el central presenta dos pisos superiors. La fa\xc3\xa7ana principal, orientada a migdia, presenta un portal d'acc\xc3\xa9s d'arc rebaixat bastit amb maons, damunt del qual hi ha un petit rellotge de sol. Damunt seu una finestra rectangular de maons i, al pis superior, una obertura d'arc rebaixat reformada. La resta d'obertures s\xc3\xb3n rectangulars, tot i que presenten diverses refeccions de recent factura. Les dues obertures de l'extrem de llevant del parament, una finestra al pis i un portal a la planta baixa, s\xc3\xb3n d'arc parab\xc3\xb2lic bastit amb maons. Adossat a la fa\xc3\xa7ana posterior de l'habitatge hi ha un petit cos d'una sola planta, cobert amb un teulat d'un sol vessant. A la fa\xc3\xa7ana de llevant hi ha un proxo adossat destinats a les tasques agr\xc3\xadcoles._NEWLINE_La construcci\xc3\xb3 \xc3\xa9s bastida amb c\xc3\xb2dols, pedra sense treballar i maons, disposat irregularment i lligat amb abundant morter de cal\xc3\xa7.\n_START_SECTION_\nHist\xc3\xb2ria\n_START_PARAGRAPH_\nSegons el Pla Especial d'identificaci\xc3\xb3 i regulaci\xc3\xb3 de masies i cases rurals de l'ajuntament de Cabanelles Can Pares \xc3\xa9s una edificaci\xc3\xb3 constru\xc3\xafda vers el 1800."